KOMENTE DHE REKOMANDIME 
MBI RAPORTIN E MONITORIMIT PËR 12 MUJORIN E VITIT 2021
PËR MINISTRINË E TURIZMIT DHE MJEDISIT
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Turizmit dhe Mjedisit, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2021 ka hartuar, programuar dhe zhvilluar politikat në fushën e mbrojtjes së mjedisit administrimit të pyjeve, turizmit si dhe ka marrë masa për plotësimin e kushteve me qëllim integrimin në familjen evropiane dhe botërore, në përputhje me programin e qeverisë së Republikës së Shqipërisë.
 Programet për të cilat kjo ministri administron fondet për vitin 2021 janë: 
1. Programi “Planifikim Menaxhim Administrim”

2. Programi “Administrimi i Pyjeve”
3. Programi “Zhvillimi i Turizmit”
4. Programi “Mbrojtja e Mjedisit”
Në programin “Mbrojtja e Mjedisit” për vitin 2021, fondet e akorduara nga buxheti i shtetit  janë realizuar në masën 92% kundrejt fondeve vjetore te planifikuara. Qëllimi i programit është Përmirësimi i cilësisë së mjedisit, ajrit, mbrojtja e natyrës dhe biodiversitetit, i cili është realizuar nëpërmjet produkteve si më poshtë: 

· Produkti “Inspektime të kryera”, është realizuar në masën 93% përgjatë periudhës 12 mujore, kundrejt fondeve të planifikuara për vitin 2021. 

· Produkti “Raporte monitorimi” është realizuar në masën 77% përgjatë vitit, kundrejt fondeve të planifikuara për vitin 2021. 

· Produkti “Dosje te  shqyrtuara per perftimin e lejeve te mjedisit” është realizuar në masën  91% përgjatë vitit, kundrejt fondeve të planifikuara për vitin 2021. 
· Projekti “ALL TOUR- Paketa turistike të zhvilluara për turizmin kulturor dhe natyror”, kosto lokale është realizuar 100% dhe TVSH 76% ndaj fondeve të planifikuara. Projekti është në zbatim deri në Qershor të vitit 2022. 
· Projekti “Fire Prep”, është ende në zbatim dhe përfundon në Dhjetor 2022. Projekti nga ana e MTM-së ka si qëllim objektiv rritjen e kapacitetit të infrastrukturës ndërkufitare dhe përmirësimi i gatishmërisë në menaxhimin e zjarrit pyjor përmes sigurimit të pajisjeve zjarrfikës. Është rëalizuar 100% ndaj planit të vitit 2021.
Në programin “Administrimi i Pyjeve” për vitin 2021, me fondet e akorduara nga buxheti i shtetit është arritur qëllimi i programit nëpërmjet së cilit synohet të realizohet deri në vitin 2021 hartimi i planeve të menaxhimit për 90% të zonave të mbrojtura dhe 100 % të planeve të mbarështrimit për sipërfaqet e fondit pyjor dhe kullosor, krijimin e një sistemi dixhital të informacionit në pyje, hartimin e një inventari kombëtar për fondin pyjor dhe kullosor, fuqizimin e mekanizmave për ruajtjen e ZM-ve nëpërmjet monitorimeve të vazhueshme, rritja e ndërgjegjësimit të komuniteteve për ruajtjen e biodiversitetit në ZM. Produktet, të cilët kanë kontribuar në realizimin e qëllimit të programit paraqiten si vijon: 
· Produkti “Raporte monitorimi në Zonat e Mbrojtura”, është realizuar në masën  99 % përgjatë vitit 2021, kundrejt fondeve të planifikuara për vitin 2021.
· Produkti “Objekte të administruara nga Agjencia Kombëtare e Zonave të Mbrojtura” është realizuar në masën  99 % përgjatë vitit 2021, kundrejt fondeve të planifikuara për vitin 2021.
· Produkti “Plane menaxhimi për pyjet”, është realizuar në masën 84% përgjatë vitit 2021, kundrejt fondeve të planifikuara për vitin 2021.
· Janë rregjistruar 1,083,871 ha pyje dhe kullota.
Në programin “Zhvillimi i Turizmit” për vitin 2021, me fondet e akorduar është arritur qëllimi i programit, nëpërmjet së cilit synohet kthimi i Shqipërisë në një destinacion tërheqës turistik, cilësor dhe të qëndrueshëm, duke shfrytëzuar potencialet dhe burimet lokale, duke u fokusuar në atë që është unike në Shqipëri. Produktet të cilët kanë kontribuar në realizimin e qëllimit dhe objektivave të këtij programi paraqiten si vijon:
· Produkti “Monitorime të kryera përgjatë gjithë vijës  bregdetare”, është realizuar në masën 86% përgjatë vitit 2021, kundrejt fondeve të planifikuara për vitin 2021.

· Produkti “Turizëm i promovuar”, është realizuar në masën 92% përgjatë vitit 2021, kundrejt fondeve të planifikuara për vitin 2021.

· Produkti “Promovimi i turizmit shqiptar në tregjet ndërkombëtare post Covid-19”, është realizuar në masën 99% përgjatë vitit 2021.

II.  “Karakteristika kryesore të performancës së shpenzimeve”
Në fund të vitit 2021, situata në lidhje me realizimin e shpenzimeve të buxhetit, krahasuar me planin e vitit 2021, (me financim të brendshëm) sipas të dhënave të nxjerra nga SIFQ, paraqitet si më poshtë:

	Emërtimi
	% e realizimit të shpenzimeve                                  kundrejt planit

	1. Programi “Planifikim Menaxhim Administrim”
	96.4%

	2. Programi “Për Administrimin e Pyjeve”
	98.7%

	3. Programi “Zhvillimi i Turizmit”
	95%

	4. Programi “Për Mbrojtjen e Mjedisit”
	92%

	Totali
	95.12%


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë ministri për vitin 2021 është realizuar në rreth 95%.
Sipas zërave përbërës të shpenzimeve, realizimi sipas sipas të dhënave të nxjerra nga SIFQ(për financimin e brendshëm) situata në fund të vitit 2021 paraqitet e tillë:
	                              Emërtimi
	Shpenzime korente
	Shpenzime kapitale

	1.   Programi “Planifikim Menaxhim Administrim”
	96.8 %
	83.2 %

	2. Programi “Për Administrimin e Pyjeve”
	98.5 %
	99%

	3. Programi “Zhvillimi i Turizmit”
	93.6 %
	96.7 %

	4. Programi “Për Mbrojtjen e Mjedisit”
	90.7 %
	95.2 %

	                         Totali                                                 
	94.6 %
	96.4 %


Pra siç shikohet nga tabela e mësiperme, shpenzimet korente në total për ministrinë, janë realizuar në rreth 94.6% ndërsa vërejmë që shpenzimet për investime me financim të brendshëm në fund të vitit 2021 kanë një realizim prej 96.4%. 
Struktura e shpenzimeve për çdo program sipas ligjit të buxhetit për vitin 2021, planit të buxhetit me ndryshime, si dhe realizimit përgjatë vitit 2021 paraqitet, si më poshtë:
	                              Emërtimi
	Buxheti 2021                                            Ligji
	Plani me ndryshime
	Fakti

	1.   Programi “Planifikim Menaxhim Administrim”
	8.7%
	9.45%
	9.25%

	2.   Programi “Për Administrimin e Pyjeve”
	22.17%
	29.75%
	29.69%

	3.   Programi “Zhvillimi i Turizmit”
	23.6%
	21.27%
	19.77%

	4.   Programi “Për Mbrojtjen e Mjedisit”
	45.46%
	39.53%
	41.29%

	                        Totali i Ministrisë
	100%
	100%
	100%


Vërejmë që në strukturën e programeve përgjatë vitit 2021 ka ndryshime në krahasim me planin e miratuar me ligjin fillestar të Buxhetit. Duke parë strukturën e realizimit të shpenzimeve në fakt për periudhën, vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Për Administrimin e Pyjeve” dhe “Për Mbrojtjen e Mjedisit”.
III. Informacion mbi volumin dhe madhësinë e ndryshimit të buxhetit.

Për të gjitha programet e kësaj ministrie situata në lidhje me ndryshimet në planifikim vitit 2021 me buxhetin fillestar, paraqitet në tabelën e mëposhtme:                                                                                                                                                                              
 në 000/ lekë
	Programet
	Buxheti fillestar 2021
	Buxheti  me ndryshime
	Diferenca

	 
	-1
	-2
	(3=2-1)

	1. Programi “Planifikim Menaxhim Administrim”
	198,000
	241,271
	43,271

	2. Programi “Për Administrimin e Pyjeve”
	502,900
	759,300
	256,400

	3. Programi “Zhvillimi i Turizmit”
	536,130
	542,723
	6,593

	4. Programi “Për Mbrojtjen e Mjedisit”
	1,031,000
	1,008,836
	-22,164

	           Totali i Ministrisë
	2,268,030
	2,552,130
	284,100


Pra si shikohet nga tabela në krahasim me ligjin fillestar plani ka ndryshuar për të gjitha programet. Ndryshimet përfaqësojnë ndryshimet e planit të buxhetit në zbatim të VKM-së nr.188, datë 25.03.2021 ‘Për   rishpërndarje   fondesh   ndërmjet   programeve   buxhetore,   në buxhetin e vitit 2021’, ndryshimet në zbatim të Aktit Normativ nr.15, datë 15.04.2021 “Për disa ndryshime dhe shtesa në Ligjin Nr.137/2020,  “Për Buxhetin e vitit 2021”,  Aktit Normativ nr.26, datë 22.06.2021“Për disa ndryshime dhe shtesa në Ligjin Nr.137/2020,  “Për Buxhetin e vitit 2021”, në zbatim të VKM nr.278 datë 15.05.2021 “Për një shtesë fondi në buxhetin e vitin 2021, miratuar për Ministrinë e Turizmit dhe Mjedisit për mbështetjen e Turizmit Shqiptar për promovimin në tregjet ndërkombëtare post Covid-19”, Aktit Normativ nr.34, datë 03.12.2021“Për disa ndryshime dhe shtesa në Ligjin Nr.137/2020,  “Për Buxhetin e vitit 2021”, si dhe fondet e akorduara si fonde shtesë nga fondi i veçantë.
Krahasimi i të dhënave faktike, të raportit të Ministrisë me të dhënat e thesarit, për të njejtën periudhë raportuese.
                                                                                                     


  në 000/ lekë
	Programet
	Shpenzime korente
	Shpenzime kapitale
	Totali i shpenzimeve

	 
	Min.
	Thesari
	Dif. Th-M
	Min.
	Thesari
	Dif. Th-M
	Min.
	Thesari
	Dif. Th-M

	Planif.Menaxh.Admin
	227,651
	227,651
	0
	4,992
	4,992
	0
	232,642
	232,642
	0

	Për Mbrojtjen e Mjedisit
	345,506
	345,506
	0
	608,008
	693,505
	-85,497
	953,514
	1,039,012
	-85,497

	Për Administrimin e Pyjeve
	319,169
	319,169
	0
	433,582
	428,003
	5,579
	752,751
	747,172
	5,579

	Zhvillimi i Turizmit
	254,461
	254,461
	0
	243,053
	243,055
	-2
	497,514
	497,515
	-2

	Totali i Ministrisë 
	1,146,787
	1,146,787
	0
	1,289,635
	1,369,555
	-79,920
	2,436,421
	2,516,342
	-79,920


Pra siç shikohet nga tabela ka mospërputhje të të dhënave faktike të raportuara nga ministria me të dhënat faktike të siguruara nga sistemi informatik financiar i qeverise. Diferencat vihen re të jenë të shpenzimet kapitale me financim të huaj.
Nga të dhënat në raportin e monitorimit raportohet se gjatë vitit 2021 për këtë ministri janë realizuar të ardhura jashtë limit në vlerën prej 36,338 mijë lekë. 
IV. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të MTM, janë përgjithësisht sipas formateve të përcaktuara në këtë udhëzim në anekset përkatëse, konkretisht Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5. Theksojmë këtu se, për programin “Planifikim, Menaxhim, Administrim”, nuk është raportuar, Aneksi nr 2, Aneksi nr 4 dhe Aneksi nr 5.
· Lidhur me të dhënat faktike të paraqitura në raport, konstatojmë ndryshime me të dhënat faktike të siguruara në Sistemin Informatik Financiar të Qeverisë, për shpenzimet kapitale me burim financimin e huaj.
· Në zbatim të kreut VI “Monitorimi” të Udhëzimit plotësues nr. 4, datë 25.01.2021 “Për zbatimin e Buxhetit të vitit 2021”, lidhur me përdorimin e informacionit të siguruar nga sistemi AFMIS vihet re se:
· Nga ana juaj, nuk janë plotësuar vlerat faktike për sasië e produkteve në modulin BPPM, raporti nr. 16.

· Konstatojmë gjithashtu se, objektivat e programeve/treguesit e performancës të gjeneruara nga sistemi AFMIS nuk janë në përputhje me ato në raportin e monitorimit.
V.  Publikimi 

Nuk mund të gjejmë informacion lidhur me publikimin e Raportit të Monitorimit për 12 mujorin e vitit 2021, në faqen zyrtare të Ministrisë së Turizmit dhe Mjedisit.
